Ego Galterus, Lingonensis episcopus [notum facio] quod Jobertus de Granceio laudavit in presentia mea donum quod domui Clarevallensi contulerant Girardus et Pontius de Sarmasia, finagium scilicet Campaniaci cum omnibus appendiciis in terris, et pratis et cunctis emolumentis quicquid ad eumdem Jobertum spectabat juris de parte et capite uxoris sue in supradicto finagio sine ulla retentione. Laudaverunt hoc totum donum Ermangardis uxor, ipsius Joberti, et eorumdem filii, Pontius, Jobertus, Odo, Milo et filia eorumdem Felicitas.